CELEX: 52006PC0739
Language: lv
Date: 2006-11-24
Title: Priekšlikums Padomes direktīva ar ko groza Padomes Direktīvu 2002/38/EK attiecībā uz periodu pievienotās vērtības nodokļa piemērošanai radio un televīzijas apraides pakalpojumiem un dažiem elektroniski sniegtiem pakalpojumiem

Svarīgs juridisks paziņojums

|

52006PC0739

Priekšlikums Padomes direktīva ar ko groza Padomes Direktīvu 2002/38/EK attiecībā uz periodu pievienotās vērtības nodokļa piemērošanai radio un televīzijas apraides pakalpojumiem un dažiem elektroniski sniegtiem pakalpojumiem  /* COM/2006/0739 galīgā redakcija - CNS 2006/0245 */  

	[pic] | EIROPAS KOPIENU KOMISIJA |Briselē, 24.11.2006COM(2006) 739 galīgā redakcija2006/0245 (CNS)PriekšlikumsPADOMES DIREKTĪVAar ko groza Padomes Direktīvu 2002/38/EK attiecībā uz periodu pievienotās vērtības nodokļa piemērošanai radio un televīzijas apraides pakalpojumiem un dažiem elektroniski sniegtiem pakalpojumiem(iesniegusi Komisija)PASKAIDROJUMA RAKSTSPRIEKšLIKUMA KONTEKSTS |Priekšlikuma pamatojums un mērķi Padomes 2002. gada 7. maija Direktīvā 2002/38/EK, ar kuru groza un īslaicīgi groza Direktīvu 77/388/EEK attiecībā uz pievienotās vērtības nodokļa piemērošanu radio un televīzijas apraides pakalpojumiem un dažiem elektroniski sniegtiem pakalpojumiem, tā sauktajā e-komercijas PVN direktīvā, ir vairāki noteikumi, kas bija spēkā līdz 2006. gada 30. jūnijam, ja šis termiņš netiktu pagarināts. Īstenošanas gaitā bija plānots, ka noteikumus, kas attiecas uz šo pakalpojumu sniegšanas vietu un dažiem veicināšanas pasākumiem saistībā ar uzņēmējdarbību, kuru veic ārpus ES, Padomei jāpārskata pirms pirmā trīs gadu termiņa beigām un, pamatojoties uz Komisijas priekšlikumu, tie pēc vajadzības jāpārstrādā vai jāpagarina to termiņš. Komisija 2006. gada 15. maijā pieņēma nepieciešamo ziņojumu Padomei, kā arī priekšlikumu uz laiku pagarināt Padomes Direktīvas 2002/38/EK piemērošanas termiņu līdz 2008. gada 31. decembrim[1]. Ziņojumā detalizēti izklāstīti iemesli, kādēļ šo pasākumu piemērošana būtu jāturpina, jo īpaši uzsverot, cik sekmīgi panākta to sākotnējā mērķa īstenošana. Ņemot vērā to, ka minētais ziņojums izstrādāts nesen, nav vajadzības šeit detalizēti atkārtot šos argumentus. Tomēr 2006. gada jūnijā Padome nolēma pagarināt termiņu tikai līdz šā gada beigām. Komisija uzskata, ka sākotnējo pasākumu termiņa pagarināšana bija nepieciešama, lai nodrošinātu iekšējā tirgus pienācīgu darbību un turpinātu mazināt tā traucējumus. 2002. gada pasākumu termiņa beigšanās izraisītu sekas, kas nebūtu pieņemamas nevienam. Kad Padome pieņems Komisijas priekšlikumus par pakalpojumu sniegšanas vietu (COM(2005) 334) un PVN saistību vienkāršošanu (COM(2004) 728), tie ilgākā laikposmā ietvers arī Direktīvas 2002/38/EK mērķu ilgtermiņa īstenošanu. Tomēr dalībvalstis Padomē likumdošanas procesu virza samērā lēni, tādēļ šīs izmaiņas varētu nepaspēt ieviest savlaicīgi pirms 2002. gada pasākumu termiņa beigšanās. Tas ir maz ticams, ka šīs izmaiņas tiktu ieviestas līdz 2006. gada beigām. Tādēļ Komisija uzskata, ka vēl aizvien ir nepieciešams pagarināt termiņu līdz 2008. gada beigām, kā tas tika sākotnēji ierosināts. Tas dotu pietiekami daudz laika divu iepriekšminēto priekšlikumu pieņemšanai un ļautu dalībvalstīm veikt nepieciešamās infrastruktūras izmaiņas. Šā priekšlikuma mērķis ir tāds pats, kāds bija iepriekšējam priekšlikumam par termiņa pagarināšanu. Ar 2002. gada direktīvu labota acīmredzama nepilnība vienā no PVN tiesību aktu galvenajiem noteikumiem, kas bija pretrunā ar PVN neitralitātes principu, radot nelabvēlīgu situāciju attiecībā uz Eiropas uzņēmumu konkurētspēju. Detalizēts pamatojums 2002. gada pasākumu termiņa pagarināšanai to pašreizējā veidā jau sīki izklāstīts 2006. gada maija priekšlikumā un ziņojumā; tas vēl aizvien ir spēkā, un tādēļ nav nepieciešams to šeit precīzi atkārtot. Šis priekšlikums nodrošinās arī to, ka turpināsies Padomes Regulas (EK) Nr. 1798/2003 noteikumu piemērošana saistībā ar elektroniski sniegtiem pakalpojumiem. |Vispārīgais konteksts Tika sasniegts Padomes Direktīvas 2002/38/EK mērķis novērst nelabvēlīgo situāciju konkurētspējas jomā, ar ko nācās saskarties ES uzņēmumiem, un neviens nevēlētos atgriezties situācijā, kāda bija pirms tās pieņemšanas, tādējādi apstiprinot noteikumu termiņa pagarināšanas nepieciešamību. |Spēkā esošie noteikumi priekšlikuma jomā Šis ir vienkāršs Direktīvas 2002/38/EK spēkā esošo noteikumu termiņa pagarinājums, lai tie paliktu spēkā līdz 2008. gada beigām. Ar laiku tiem tiks piešķirta pastāvīga spēkā esība, pieņemot divus jau minētos priekšlikumus – COM (2004) 728 un COM (2005) 334. Galvenokārt šo priekšlikumu daudz plašākās darbības jomas dēļ likumdošanas virzība ir bijusi lēnāka, nekā tika paredzēts. Lai gan šķiet, ka šie priekšlikumi tiks pieņemti tuvākajā nākotnē, tomēr tas nenotiks pietiekami drīz, lai sakristu ar 2002. gada direktīvas noteikumu termiņa beigšanos šā gada beigās. Jāatgādina, ka abi šie ierosinātie pasākumi, kopā ņemot, nodrošinās pareizu un ilgtermiņā spēkā esošu PVN piemērošanu elektroniski sniegtiem pakalpojumiem atbilstīgi Direktīvas 2002/38/EK 5. pantā noteiktajiem mērķiem. |Atbilstība pārējiem ES politikas virzieniem un mērķiem Noteikumi, kuru termiņa pagarināšana tiek ierosināta, pilnībā atbilst ES noteiktajai PVN politikai, kas izklāstīta 6. PVN direktīvā. Sākotnējās 2002. gada direktīvas pieņemšanas iemesli bija nepilnības 6. direktīvā, ko izraisīja tehnoloģiju attīstība, un vajadzība nodrošināt nodokļa konsekventu piemērošanu. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |Apspriešanās metodes, galvenās mērķnozares un vispārīgs respondentu raksturojums Pēdējo trīs gadu laikā notikuši divi Fiscalis programmas semināri, lai pārraudzītu 2002. gada direktīvas darbību, un šo semināru dalībnieku vidū bija pārstāvji no visām dalībvalstīm un iesaistīto tirgus dalībnieku lielākās daļas pārstāvji. |Atbilžu kopsavilkums un tas, kā tās ņemtas vērā Tā kā attiecības starp nodokļu maksātājiem un nodokļu administrācijām ir visai delikāts jautājums, nebūtu lietderīgi konkrēti norādīt atsevišķu respondentu devumu šajā dialogā. Visi svarīgākie izskatītie jautājumi tomēr tika izklāstīti Komisijas ziņojumā Padomei, un nav uzskatāms par nepieciešamu tos šeit atkārtot. |Ekspertu atzinumu pieprasīšana un izmantošana |Neatkarīgu ekspertu atzinums nebija vajadzīgs. |Ietekmes novērtējums Komisijai nav citas iespējas, ja nu vienīgi ļaut 2002. gada noteikumu termiņam beigties. Iemesli, kādēļ šāda iespēja nav reāla, izklāstīti Komisijas ziņojumā Padomei. |PRIEKšLIKUMA JURIDISKIE ASPEKTI |Ierosināto pasākumu kopsavilkums Ar šo priekšlikumu pagarinās Padomes Direktīvas 2002/38/EK 1. pantā paredzēto piemērošanas termiņu, tādējādi nodrošinot, ka spēkā paliek pasākumi, kas pieņemti, lai pareizi piemērotu nodokli dažiem elektroniski sniegtiem pakalpojumiem un radio un televīzijas apraides pakalpojumiem. |Juridiskais pamats Līguma 93. pants un Padomes Direktīva 2002/38/EK. |Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. |Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. |Ar priekšlikumu vienkārši pagarina 6. PVN direktīvā noteikta spēkā esoša pasākuma piemērošanas periodu. Citas pieņemamas alternatīvas nav. |2002. gadā pieņemto pasākumu darbības rezultāti apmierināja gan dalībvalstis, gan attiecīgos uzņēmumus. Nav alternatīvas iespējas, kas ļautu labāk īstenot sākotnējā pasākuma mērķus. |Juridisko instrumentu izvēle |Ierosinātais juridiskais instruments: direktīva. |Citi instrumenti nebūtu piemēroti šāda iemesla dēļ. Ar priekšlikumu pagarina direktīvā iekļauta noteikuma piemērošanas periodu. Nav alternatīvu līdzekļu šā mērķa sasniegšanai. |IETEKME UZ BUDžETU |Priekšlikumam nav kvantitatīvi nosakāmas ietekmes uz Kopienas budžetu. |PAPILDU INFORMāCIJA |Pārbaudes, pārskatīšana un turpināmība |Ņemot vērā to, ka šie pasākumi ar laiku tiks ietverti citos tiesību aktos, ko šobrīd apspriež Padomē, pārskatīšanas klauzula nav vajadzīga. |Priekšlikums ietver turpināmības klauzulu. |Atbilstības tabula Dalībvalstīm jāpaziņo Komisijai to valsts tiesību aktu noteikumu teksts, ar kuriem transponē šo direktīvu, kā arī jāiesniedz minēto noteikumu un šīs direktīvas atbilstības tabula. |1.  2006/0245 (CNS)PriekšlikumsPADOMES DIREKTĪVAar ko groza Padomes Direktīvu 2002/38/EK attiecībā uz periodu pievienotās vērtības nodokļa piemērošanai radio un televīzijas apraides pakalpojumiem un dažiem elektroniski sniegtiem pakalpojumiemEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 93. pantu,ņemot vērā Komisijas priekšlikumu[2],ņemot vērā Eiropas Parlamenta atzinumu[3],ņemot vērā Eiropas Ekonomikas un sociālo lietu komitejas atzinumu[4],tā kā:(1) Padomes 2002. gada 7. maija Direktīvas 2002/38/EK, ar kuru groza un īslaicīgi groza Direktīvu 77/388/EEK attiecībā uz pievienotās vērtības nodokļa piemērošanu radio un televīzijas apraides pakalpojumiem un dažiem elektroniski sniegtiem pakalpojumiem, noteikumu darbības termiņu pagarināja līdz 2006. gada 31. decembrim ar Padomes 2006. gada 27. jūnija Direktīvu 2006/58/EK, ar ko Direktīvu 2002/38/EK groza attiecībā uz periodu pievienotās vērtības nodokļa piemērošanai radio un televīzijas apraides pakalpojumiem un dažiem elektroniski sniegtiem pakalpojumiem[5].(2) Vēl nav bijis iespējams pieņemt noteikumus par pakalpojumu sniegšanas vietu un par vispārīgāku elektronisku mehānismu. Ņemot vērā to, ka juridiskā situācija un fakti, ar ko pamatoja termiņa pagarinājumu līdz 2006. gada 31. decembrim, nav mainījušies, un lai izvairītos no pagaidu pārtraukuma attiecībā uz pasākumiem pievienotās vērtības nodokļa piemērošanai radio un televīzijas apraides pakalpojumiem un dažiem elektroniski sniegtiem pakalpojumiem, šos pasākumus jāturpina piemērot līdz 2008. gada 31. decembrim.(3) Tādēļ atbilstīgi jāgroza Direktīva 2002/38/EK,IR PIEŅĒMUSI ŠO DIREKTĪVU.1. pantsDirektīvas 2002/38/EK 4. pantu aizstāj ar šādu pantu:„Direktīvas 1. pantu piemēro līdz 2008. gada 31. decembrim.”2. pants Transponēšana1. Dalībvalstis vēlākais līdz 2006. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.Tās piemēro minētos noteikumus no 2007. gada 1. janvāra.Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.2. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī .4. pantsŠī direktīva ir adresēta dalībvalstīm.Briselē, […]Padomes vārdā —priekšsēdētājs [1] COM(2006) 210, galīgā redakcija, 2006. gada 15. maijs.[2] OV C […], […], […]. lpp.[3] OV C […], […], […]. lpp.[4] OV C […], […], […]. lpp.[5] OV L 174, 28.6.2006., 5. lpp.